Versamel kuns met ’n muisklik | Netwerk24
Versamel kuns met ’n muisklik
Meer as 300 items van kontemporêre Suid-Afrikaanse kuns en skaars plaaslike en internasionale kunsboeke kan met die klik van ’n knoppie op Aspire Art Auctions se aanlyn veiling gekoop word.
Sam Nhlengethwa se Discussing Jazz At The Shebeen (2009) wat op As­pire Art Auctions se aanlyn veiling te kry is
Dié veiling duur van 4 tot 11 September en sluit kunswerke in van onder andere William Kentridge, Robert Hodgins, Marlene Dumas, Walter Battiss, Diane Victor, Deborah Bell, David Goldblatt, Johann Louw, Norman Katherine. Een van die hoogtepunte is Sam Nhlengethwa se Discussing Jazz At The Shebeen, wat na verwagting vir tussen R15 000 en R20 000 gaan verkoop.
Besoek www.aspireart.net vir inligting en om te registreer om te bie. Belangstellendes kan Aspire se App aflaai en ’n rekening skep.
Al die verkope van die kontemporêre kunswerke op die veiling is onderworpe aan die kunstenaars se herverkoopregte. Aspire Art Auc­tions is die eerste en enigste afslaer in Suid-Afrika wat tantieme aan lewende kunstenaars betaal vir die herverkoop van hul werke op sy veilings. Tot nou het Aspire Art Auctions byna R400 000 se tantieme aan meer as 90 Suid-Afrikaanse kunstenaars betaal.
Meer oor: Kunsveiling | Veiling | Kuns
Vuurwarm winterveiling met uitstaande versamelinge
Besonderse Duitse kuns opgeveil
Opwinding oor groot SA kunsveiling
Picasso ook te koop in SA aanlyn kunsveiling